Paterna suspén el Castell de Focs Artificials per la situació actual de la COVID-19 en la Comunitat Valenciana
27/08/2020

# Paterna suspén el Castell de Focs Artificials per la situació actual de la COVID-19 en la Comunitat Valenciana

[![Paterna suspén el Castell de Focs Artificials per la situació actual de la COVID-19 en la Comunitat Valenciana](/images/noticias/2020/08/suspension-castillo.gif)](/images/noticias/2020/08/suspension-castillo.gif)

27.08.2020

*   El gran castell de focs artificials anava a il·luminar Paterna el pròxim 31 d'agost amb 249 quilos de pólvora en homenatge a les Festes Majors suspeses i en record de totes les víctimes de la COVID-19
*   El Comité de Seguiment de la COVID-19 de l'Ajuntament de Paterna ha prenent aquesta decisió per responsabilitat davant la situació actual de la pandèmia del coronavirus i amb l'objectiu de protegir la salut de veïns i visitants

Davant la preocupant evolució de les xifres de transmissió del coronavirus al nostre país i les actuals xifres d'incidència de la COVID-19 a la Comunitat Valenciana, el Comité de Seguiment de la COVID-19 de l'Ajuntament de Paterna ha decidit hui la suspensió del Gran Castell de Focs Artificials previst per al 31 d'agost.

Amb la suspensió d'aquest espectacle pirotècnic, el consistori busca continuar protegint i preservant la salut de la població i previndre la propagació del virus en el municipi./p>

L'Ajuntament, conscient del gran interés que desperten els actes de foc de Paterna entre veïns i visitants, ha qualificat aquesta suspensió com la “decisió més responsable” de vetlar per la salut i seguretat de tota la ciutadania i de garantir el compliment de tota la normativa disposada per a frenar l'expansió del coronavirus.

El Gran Castell de Focs Artificials s'anava a disparar dilluns que ve, 31 d'agost, festivitat del Santíssim Crist de la Fe, a les 23.55 hores com a homenatge a les Festes Majors suspeses aquest any degut a la pandèmia i en record de totes les víctimes de la COVID-19.

Amb 249 quilos de pólvora, aquest Castell pretenia a més servir d'ajuda al sector pirotècnic, molt castigat per aquesta crisi i molt vinculat a Paterna.